Diari Oficial de la Generalitat Valenciana


Sumari del DOGV 8582, del 02-07-2019 (2019/5519)

Notificació de la sentència dictada en el procediment de divorci contenciós número 1537/2017.
---------------------------------------------------------------------------------------------

### Dades del document

Número de DOGV
:   8582

Data del DOGV
:   02-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5519


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1537/2017. [2019/5519]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats número 1537/2017, seguides a instàncies de Gabriela Diana Balu contra Emil Rominiceanu, en situació de rebel·lia, en data 23 de maig de 2019, ha dictat sentència, en la qual en la part dispositiva és com segueix:  
  
«Dispositiva  
Estime la demanda plantejada per Gabriela Diana Balu contra Emil Rominceanu, havent estat part el Ministeri Fiscal, és procedent adoptar les següents mesures definitives respecte a la filla comuna \*\*\*:  
1. Ambdós progenitors compartiran la titularitat de la pàtria potestat sobre la filla menor d'edat, però atribueix a la demandant, Gabriela Diana Balu, l'exercici en exclusiva de la pàtria potestat i la guarda i custòdia de la menor.  
2. Suspenc el dret de visites del demandat amb la filla menor d'edat fins que la persona interessada n'inste la represa a través del procediment adequat.  
3. El pare haurà d'abonar en concepte de contribució als aliments del menor la quantitat de 180 euros mensuals, des de la data de presentació de la demanda, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus de consum que publica l'Institut Nacional d'Estadística; el demandat també contribuirà a les despeses extraordinàries de la filla, mitjançant l'abonament de la meitat de les que s'acrediten i siguen necessàries o que hagen sigut consensuades per les parts.  
Tot això sense fer una condemna especial a les costes d'aquest procediment.  
Contra aquesta resolució es pot interposar un recurs d'apel·lació que haurà de presentar per escrit davant d'aquest jutjat dins del termini de 20 dies des que es notifique, indicant la infracció comesa al parer del recurrent i adjuntant-hi el resguard que acredite que s'ha efectuat el dipòsit de 50 euros, en el compte de dipòsits i consignacions d'aquest jutjat, obert al Banco de Santander; llevat que el recurrent tinga concedit el benefici de justícia gratuïta.  
Aquesta és la meua sentència, que pronuncie, mane i firme».  
  
I perquè valga de notificació de forma deguda al demandat, Emil Rominiceanu, en situació de rebel·lia i parador ignorat, expedisc i firme aquest edicte.  
  
València, 23 de maig de 2019.- La lletrada de l'Administració de Justícia: Alicia Ordeig Rabadán.